Video "Sunt rănită, sângerez!" Tânără ucraineancă, înjunghiată de iubitul român, într-o pădure din Italia. Cu ultimele puteri, fata a sunat la 112
Un român a fost arestat sub acuzaţia de tentativă de omor, după ce şi-a înjunghiat de mai multe iubita, o tânără ucraineancă de 24 de ani, într-o pădure din provincia Bergamo, Italia. După atac, individul a abandonat-o pe fată într-o baltă de sânge.
- Filmul complet al crimei şocante din cartierul Crângaşi. DETALII la Observator 17:00, la Antena 1
- Marea Finală Chefi la Cuțite este miercuri, de la 20:30, pe Antena 1 și AntenaPLAY
"Sunt rănită, sângerez!". Este strigătul de ajutor pe care l-au auzit operatorii serviciului de urgenţă, duminică după-amiază. O tânără ucraineancă de 24 de ani, rezidentă în Gorle, a fost înjunghiată de mai multe ori de partenerul ei, un român de 36 de ani, într-o pădure din Casnigo (Valle Seriana), pe drumul care duce în Leffe. Cu ultimele puteri, după ce a fost abandonată într-o baltă de sânge, fata a reuşit să sune la 112.
Românul a fost săltat și dus la închisoare
Ajunşi la faţa locului, salvatorii l-au gasit pe român în stare de confuzie, plimbându-se în jurul unei mașini negre oprite lângă un copac. Fata rănită se afla pe versant, 5 metri mai jos, plină de răni pe tot corpul. Răni înjunghiate, care nu puteau fi dobândite în urma unei căderi sau accident, scrie Rai News. Astfel că au fost alertați carabinierii Clusone, în timp ce tânăra de 24 de ani a fost transportată sub cod roșu la spitalul Papa Giovanni XXIII din Bergamo, unde este internată în stare gravă. Românul a fost săltat de polițiști și dus la secție.
Potrivit Il Giorno, nu se știe încă motivul și ce ar fi putut declanșa furia bărbatului de 36 de ani. Fanpage.it scrie că tânăra de 24 de ani este încă internată, cu prognostic rezervat, în timp ce românul a fost arestat și dus la închisoare, sub acuzația de tentativă de omor.